Pokyny k vyplneniu Oznámenia o vysporiadaní finančných vzťahov národného spolufinancovania

Všeobecne

Vyplňuje vedúci prijímateľ zo Slovenska alebo hlavný cezhraničný prijímateľ
•	Vedúci prijímateľ zo Slovenska alebo hlavný cezhraničný prijímateľ vyplní formulár oznámenia o vysporiadaní finančných vzťahov národného spolufinancovania (ďalej aj „OoVFV“) za predpokladu, že vrátil finančné prostriedky, resp. vysporiadal finančné vzťahy.
•	Prijímateľ je povinný zaslať formulár OoVFV orgánu do 7 pracovných dní od uskutočnenia platby / úpravy rozpočtu na základe aktivovaného ELÚR-u.
•	Oznámenie o vysporiadaní finančných vzťahov národného spolufinancovania sa vyplňuje elektronicky, rukou vyplňované oznámenia nie je možné akceptovať.

•	Názov operačného programu: Vyplnené národným orgánom

1 Identifikácia vedúceho prijímateľa, hlavného cezhraničného prijímateľa  a partnerov

•	Identifikáciu vybrať z roletového menu vedúceho prijímateľa (VP) alebo hlavného cezhraničného prijímateľa (HCP), podľa toho kto OoVFV zasiela
•	Uviesť názov prijímateľa, adresu (ulica, obec, PSČ, krajina).
•	Uviesť identifikačné číslo organizácie, identifikačné číslo pre DPH (platí pre platcov DPH) a daňové identifikačné číslo. 
•	Kontaktná osoba: Uviesť meno osoby, ktorá je u prijímateľa evidovaná ako osoba oprávnená komunikovať s národným orgánom  (štatutárny orgán prijímateľa alebo iná osoba).
•	Identifikácia partnerov - vyplniť za prijímateľa a všetkých partnerov zo Slovenska, na ktorých sa vzťahuje vrátenie finančných prostriedkov. 
•	Uviesť názov prijímateľa a identifikačné číslo organizácie. 

2 Identifikácia projektu/programovej  štruktúry

•	Uviesť plný názov projektu resp. programovej štruktúry (napr. pri systémovej nezrovnalosti).
•	Uviesť kód projektu, podľa zmluvy o poskytnutí príspevku z ENI;  resp. programovej štruktúry (napr. pri systémovej nezrovnalosti).

3 Identifikácia vrátenia finančných prostriedkov

•	V časti „Iniciátor vrátenia“ označiť v príslušnom políčku znakom „X“ subjekt, ktorý inicioval vrátenie finančných prostriedkov. V prípade iniciatívy prijímateľa sa stĺpec „Názov orgánu  implementujúceho OP“ nevyplňuje. V prípade, ak prijímateľ vracia prostriedky na základe žiadosti o vrátenie finančných prostriedkov, správy z vládneho auditu, rozhodnutia Úradu vládneho auditu, NKÚ alebo žiadosti o vrátenie prostriedkov ENI od riadiaceho orgánu, označí za iniciátora orgán implementujúci OP, ktorý treba presne identifikovať v stĺpci „Názov orgánu  implementujúceho OP“.
•	V prípade, ak oznámenie o vysporiadaní finančných vzťahov národného spolufinancovania vystavil subjekt zapojený do implementácie Programu, uviesť Ministerstvo pôdohospodárstva a rozvoja vidieka (ďalej aj „MPRV SR“).
•	Ako dôvod vrátenia finančných prostriedkov uviesť:
•	Vrátenie prostriedkov vo výške príjmu vytvoreného z projektu
•	Vrátenie v súlade so zmluvou o poskytnutí finančného príspevku ENI
•	Vrátenie nezrovnalosti/finančného vyrovnania
•	Vrátenie mylnej platby 
•	Vyplatenie úrokov a penále
•	Forma vrátenia finančných prostriedkov: bankový transfer alebo rozpočtové opatrenie (v prípade, ak je prijímateľ štátna rozpočtová organizácia).
•	Kód žiadosti o vrátenie finančných prostriedkov: povinne uviesť, ak je iniciátorom vrátenia orgán  implementujúci Program. Vyplniť na základe kódu príslušnej žiadosti o vrátenie finančných prostriedkov. V opačnom prípade nie je tento údaj vypĺňaný.
•	Kód pôvodnej žiadosti o platbu:
­	v prípade vrátenia nezrovnalosti, ak je možné identifikovať žiadosť o platbu, ku ktorej sa vrátenie viaže, vyplniť na základe kódu príslušnej platby.
­	v ostatných prípadoch finančného vysporiadania je kód žiadosti o platbu povinný údaj. Pre prípad vrátenia prostriedkov vo výške príjmu vytvoreného z projektu a výnosu z prostriedkov štátneho rozpočtu sa uvedie najaktuálnejšia priebežná žiadosť o platbu, resp. záverečná žiadosť o platbu. 
•	Kód nezrovnalosti: v prípade vrátenia nezrovnalosti, kód príslušnej nezrovnalosti vygenerovaný z IMS je povinne vypĺňaný údaj. Kód nezrovnalosti je uvedený v žiadosti o vrátenie finančných prostriedkov národného spolufinancovania. Ak prijímateľ vracia finančné prostriedky bez toho, aby mu bola doručená žiadosť o vrátenie finančných prostriedkov národného spolufinancovania, vyžiada kód nezrovnalosti od MPRV SR na účely správneho vyplnenia OoVFV.

4 Finančná identifikácia za projekt

•	Uviesť dátum realizácie úhrady za príslušný zdroj (napr. podľa výpisu z bankového účtu).
•	V identifikačných údajoch bankového účtu treba uviesť účet subjektu, ktorému boli finančné prostriedky za príslušný zdroj  financovania prevedené. V prípade, ak štátna rozpočtová organizácia vracia finančné prostriedky formou úpravy rozpočtu, treba uviesť kód aktivovaného ELUR-u, ktorým bol upravený rozpočet platobnej jednotky a priložiť tento ELUR k oznámeniu o vysporiadaní finančných vzťahov.
•	VP prehlasuje vrátenie prostriedkov za zdroj EÚ na účet riadiaceho orgánu. HCP prehlasuje vrátenie prostriedkov za zdroj ÉU vedúcemu prijímateľovi. Text prehlásenia je vložený automaticky na základe toho, či OoVFV zasiela VP alebo HCP (roletové menu buniek C,D 12). Toto prehlásenie potvrdí štatutárny orgán/zástupca prijímateľa svojím podpisom vedľa textu prehlásenia
•	V položke „Vrátená suma spolu za zdroj ŠR“ uviesť sumu zaokrúhlenú na dve desatinné miesta.
•	Suma za vlastné zdroje partnera: pomerná suma za zdroje partnera určená pomerom spolufinancovania partnera v zmluve o poskytnutí príspevku EFRR, počítaná vo vzťahu k súčtu položiek (vrátených súm) za zdroj EÚ a zdroj štátneho rozpočtu SR zaokrúhlená na dve desatinné miesta. V prípade, ak je OoVFV zasielané za viacerých partnerov uviesť súčet za vlastné zdroje daných partnerov.
•	Celková suma za všetky zdroje: súčet položiek (vrátených súm) za zdroj EÚ, zdroj štátneho rozpočtu SR a vlastných zdrojov prijímateľa, o ktoré sa zníži čerpanie na projekte. Sumy sú uvedené v EUR zaokrúhlené na dve desatinné miesta. 

5 Finančná identifikácia - pokuty a penále za projekt

•	V položke „Suma k vráteniu za zdroj EÚ (pokuta / penále)“ uviesť vrátenú sumu zaokrúhlenú na dve desatinné miesta.
•	Forma vrátenia finančných prostriedkov za pokuty / penále za zdroj EÚ je vždy bankový transfer.
•	V identifikačných údajoch bankového účtu treba uviesť účet subjektu, ktorému sú finančné prostriedky za zdroj EÚ vrátené. 
•	VP prehlasuje vrátenie prostriedkov za zdroj EÚ na účet riadiaceho orgánu. HCP prehlasuje vrátenie prostriedkov za zdroj EÚ vedúcemu prijímateľovi. Text prehlásenia je vložený automaticky na základe toho, či OoVFV zasiela VP alebo HCP (roletové menu buniek C,D 12), že  Toto prehlásenie potvrdí štatutárny orgán/zástupca prijímateľa svojím podpisom vedľa textu prehlásenia. Ak nie je relevantné netreba vypĺňať ani podpisovať.
•	V položke „Suma k vráteniu za zdroj ŠR“ uviesť vrátenú sumu za zdroj štátneho rozpočtu SR zaokrúhlenú na dve desatinné miesta.
•	Forma vrátenia finančných prostriedkov za pokuty / penále za zdroj štátneho rozpočtu SR je vždy bankový transfer.
•	V identifikačných údajoch bankového účtu treba uviesť účet MPRV SR, na ktorý sú finančné prostriedky za zdroj štátneho rozpočtu SR vrátené.
•	V položke „Pokuty a penále spolu“: uviesť súčet položiek (pokút/penále) za zdroj EÚ a zdroj štátneho rozpočtu SR zaokrúhlenú na dve desatinné miesta.

6 Finančná identifikácia - úrok z omeškania za projekt

•	V súlade s § 31 ods. 9 zákona č. 523/2004 Z. z. o rozpočtových pravidlách verejnej správy správa finančnej kontroly ukladá a vymáha za porušenie finančnej disciplíny štátnou rozpočtovou organizáciou a štátnou príspevkovou organizáciou alebo za porušenie finančnej disciplíny inou právnickou osobou alebo fyzickou osobou s prostriedkami Európskej únie penále podľa § 31 ods. 4 citovaného zákona, ktoré majú zároveň vecný charakter úroku z omeškania v zmysle príslušného nariadenia EÚ. Tento úrok z omeškania je potrebné vrátiť Európskej komisii.
•	V položke „Suma k vráteniu za zdroj EÚ (úrok z omeškania)“ uviesť vrátenú sumu zaokrúhlenú na dve desatinné miesta.
•	Forma vrátenia finančných prostriedkov za úrok z omeškania za zdroj EÚ je vždy bankový transfer.
•	V identifikačných údajoch bankového účtu treba uviesť účet subjektu, ktorému sú finančné prostriedky za zdroj EÚ vrátené.
•	VP prehlasuje vrátenie prostriedkov za zdroj EÚ na účet riadiaceho orgánu. HCP prehlasuje vrátenie prostriedkov za zdroj EÚ vedúcemu prijímateľovi. Text prehlásenia je vložený automaticky na základe toho, či OoVFV zasiela VP alebo HCP (roletové menu buniek C,D 12), že  Toto prehlásenie potvrdí štatutárny orgán/zástupca prijímateľa svojím podpisom vedľa textu prehlásenia. Ak nie je relevantné netreba vypĺňať ani podpisovať.
•	V položke „Suma k vráteniu za zdroj ŠR (úrok z omeškania)“ uviesť vrátenú sumu štátneho rozpočtu SR zaokrúhlenú na dve desatinné miesta. 
•	Forma vrátenia finančných prostriedkov za úrok z omeškania za zdroj štátneho rozpočtu SR je vždy bankový transfer.
•	V identifikačných údajoch bankového účtu treba uviesť účet subjektu, ktorému sú finančné prostriedky za zdroj štátneho rozpočtu SR vrátené.
•	V položke „Úrok z omeškania spolu“ uviesť súčet položiek za zdroj EÚ a zdroj štátneho rozpočtu SR zaokrúhlenú na dve desatinné miesta. 

7 Čestné vyhlásenie

•	Štatutárny orgán/zástupca prijímateľa potvrdí pečiatkou a vlastným podpisom oznámenie o vysporiadaní finančných vzťahov národného spolufinancovania.
•	Partner zo súkromného sektora - fyzická osoba potvrdí oznámenie o vysporiadaní finančných vzťahov národného spolufinancovania pečiatkou a vlastným podpisom. 
•	V prípade, ak oznámenie o vysporiadaní finančných vzťahov národného spolufinancovania vypracoval subjekt zapojený do implementácie Programu, v sekcii Čestné vyhlásenie je uvedené meno a priezvisko osoby, ktorá je v zmysle vnútorného manuálu procedúr oprávnená schváliť vypracovanie oznámenia o vysporiadaní finančných vzťahov národného spolufinancovania.

8 Zoznam príloh

•	Uviesť poradové číslo a názov v štruktúre stanovenej tabuľkou.
•	V prípade platby priložiť k formuláru oznámenia o vysporiadaní finančných vzťahov výpis z bankového účtu, ktorý potvrdzuje vrátenie finančných prostriedkov. V platobnom príkaze je potrebné použiť určené identifikátory platieb (Variabilný symbol, Spáva pre prijímateľa/Poznámka atď).  
•	V prípade vrátenia finančných prostriedkov prostredníctvom úpravy rozpočtu medzi prijímateľom a platobnou jednotkou priložiť vytlačený ELUR (evidenčný list úprav rozpočtu) potvrdzujúci úpravu rozpočtu, tzn. aktivovaný a v položke Číslo bankového účtu uviesť text „úprava rozpočtu ELUR č.“. V názve ELUR-u je potrebné uviesť kód žiadosti prijímateľa o platbu.

Posledná strana: Vypĺňa národný orgán a platobná jednotka.

•	Národný orgán: Uviesť názov národného orgánu v súlade so zmluvou o poskytnutí finančného príspevku ENI na schválený projekt.
•	V jednotlivých prípadoch vrátenia finančných prostriedkov národný orgán kópiu oznámenia OoVFV zasiela platobnej jednotke.
•	Kód 

Platobná jednotka: Uviesť názov platobnej jednotky.